3.  ความเป็นมาและพัฒนาการที่สำคัญ

-   บริษัท เคพโทรนิค อินเตอร์เนชั่นแนล (ประเทศไทย) จำกัด (มหาชน) เดิมชื่อ
    “บริษัทเทเลเท็ค (ประเทศไทย) จำกัด” จดทะเบียนจัดตั้งขึ้นเมื่อวันที่ 1 ตุลาคม 2528
    โดยมีทุนจดทะเบียนเริ่มแรกจำนวน 3.5 ล้านบาท โดยได้ร่วมลงทุนกับ บริษัท เทเลเท็ค
    (ฮ่องกง) จำกัด ในการผลิตเครื่องโทรศัพท์ และเครื่องโทรทัศน์สีในประเทศไทย

-   บริษัท เทเลเท็ค (ประเทศไทย) จำกัด ได้จดทะเบียนแปรสภาพเป็นบริษัท มหาชนจำกัด
    เมื่อวันที่ 28 พฤษภาคม 2536 ชื่อว่า “บริษัท เทเลเท็ค (ประเทศไทย) จำกัด (มหาชน)”
    โดยมีผู้ถือหุ้นรายใหญ่ คือ บริษัท เทเลเท็ค อินเตอร์เนชั่นแนล โฮลดิ้งส์ ลิมิเต็ด (“TIHL”)

-   ในปี 2536 บริษัท แกรนด์ โฮลดิ้งส์ ลิมิเต็ด (“กลุ่มบริษัทแกรนด์ฯ”) ได้ซื้อหุ้นของ บริษัท
    เทเลเท็ค อินเตอร์เนชั่นแนล โฮลดิ้งส์ ลิมิเต็ด (“TIHL”) ซึ่งเป็นบริษัทแม่ของบริษัทฯ
    โดยกลุ่มบริษัทแกรนด์ฯ นั้นมีเครือข่ายและความชำนาญในการผลิต และขายจอภาพคอมพิวเตอร์

-   ในปี 2536 บริษัทฯ ได้จดทะเบียนจัดตั้ง บริษัท แคพโทรนิค (ไทยแลนด์) จำกัด (“CTL”)
    ขึ้น โดยบริษัทฯ เป็นผู้ถือหุ้นทั้งหมด มีวัตถุประสงค์เพื่อประกอบกิจการผลิตจอภาพคอมพิวเตอร์
    โดยมีเงินลงทุนจำนวน 40 ล้านบาท CTL ได้รับการส่งเสริมการลงทุน
    สำหรับการผลิตจอภาพคอมพิวเตอร์ โดยได้รับยกเว้นภาษีเงินได้นิติบุคคลตั้งแต่ปี 2536 ถึงปี
    2539

-   ปี 2536 บริษัทฯได้ซื้อหุ้นจำนวนร้อยละ 50 ของ บริษัท เคพโทรนิค คอมพิวเตอร์ โปรดักส์
    โฮลดิ้งส์ จำกัด ซึ่งเป็นบริษัทผู้ลงทุน (Holding Company) ของกลุ่มบริษัทผู้ผลิต จำหน่าย
    และให้บริการเกี่ยวกับจอภาพคอมพิวเตอร์ จาก บริษัท เคพโทรนิค โฮลดิ้งส์ ลิมิเต็ด
    ทั้งนี้เพื่อประโยชน์ในการดำเนินงานและการถ่ายทอดเทคโนโลยีการผลิตเป็นสำคัญ
    เนื่องจากบริษัทดังกล่าวมีประสบการณ์ในอุตสาหกรรมจอภาพคอมพิวเตอร์มากว่า 10 ปี และ
    ในปี 2540 บริษัทฯ ได้ลงทุนใน บริษัท เคพโทรนิค เพอริเฟอรัล โฮลดิ้งส์ ลิมิเต็ด
    ในอัตราร้อยละ 50 เพื่อรองรับการเจริญเติบโตของกลุ่มบริษัท (หมายถึงบริษัทฯ
    บริษัทย่อยและบริษัทร่วม) ต่อไป

-   บริษัทฯ จดทะเบียนเปลี่ยนชื่อเป็น บริษัท เคพโทรนิค อินเตอร์เนชั่นแนล (ประเทศไทย)
    จำกัด (มหาชน) เมื่อวันที่ 9 พฤศจิกายน 2537

-   ปี 2538 บริษัทฯ หยุดการผลิตสินค้าประเภทเครื่องรับโทรทัศน์ และ โทรศัพท์
    และได้รับโอนการผลิตจอภาพคอมพิวเตอร์จาก CTL และเริ่มทำการผลิตจอภาพคอมพิวเตอร์
    รวมทั้ง CTL ได้โอนสิทธิประโยชน์ที่ได้รับจากการส่งเสริมการลงทุนให้แก่บริษัทฯ ด้วย

-   บริษัทฯ ได้ทำการผลิตจอภาพคอมพิวเตอร์ PCD ในปี 2538
    โดยได้รับบัตรส่งเสริมการลงทุนในผลิตภัณฑ์ดังกล่าวรวมทั้งผลิตภัณฑ์เครื่องใช้ไฟฟ้า
    ซึ่งได้รับยกเว้นภาษีเงินได้นิติบุคคลตั้งแต่ปี 2538 ถึงปี 2540 อย่างไรก็ตาม บริษัทฯ
    ได้ยกเลิกการผลิต PCD ในปี 2539
    เนื่องจากความต้องการของตลาดลดลงเป็นผลมาจากการเปลี่ยนแปลงของเทคโนโลยี

-   ปลายปี 2543 บริษัทฯ ได้รับโอนการผลิตผลิตภัณฑ์จอภาพคอมพิวเตอร์ รวมถึง
    จอภาพที่ใช้หน่วยแสดงผลที่ทำมาจากผลึกแก้ว (LCD) มาจาก บริษัท เคพโทรนิค (เกาชุง)
    คอร์ปอเรชั่น ประเทศไต้หวัน

-   ปี 2544 บริษัทฯยกเลิกการผลิตจอภาพคอมพิวเตอร์แบบ Shadow Mask
    ซึ่งเป็นผลิตภัณฑ์ที่ไม่ทำกำไรให้บริษัทฯ

-   ปี 2544 ลูกค้ารายใหญ่ของบริษัทฯ คือ บริษัทโซนี่ คอร์ปอเรชั่น
    ได้ยกเลิกการว่าจ้างบริษัทฯในการผลิตจอภาพตั้งแต่เดือนตุลาคม 2544 เป็นต้นมา
    อันเนื่องมาจากการตัดสินใจของโซนี่ในการยกเลิกจอภาพขนาดเล็ก-กลาง

-   ปี 2544 บริษัทฯ ได้มีนโยบายในการพัฒนาผลิตภัณฑ์จอภาพแอลซีดี (LCD Monitor)
    และจอภาพทีวีแอลซีดี (LCD TV) เพื่อเป็นผลิตภัณฑ์ทดแทนจอภาพคอมพิวเตอร์แบบ CRT

-   ปี 2546
    เนื่องจากความต้องการของตลาดไม่เพียงพอเป็นผลให้บริษัทได้ลดจำนวนพนักงานเป็นจำนวนมากและเปลี่ยนพนักงานที่เหลือเป็นสัญญาจ้างการให้บริการ
    บริษัทได้จ่ายเงินชดเชยพนักงานทั้งหมดเป็นจำนวน 40.67 ล้านบาท

-   ปี 2546 คณะกรรมการบริษัทฯ
    ได้อนุมัติการขายเครื่องจักรแลสินค้าคงเหลือบางส่วนให้แก่บุคคลที่สามให้ได้ราคาที่ดีที่สุด
    ถ้าเป็นไปได้ในราคาที่ไม่ต่ำกว่ามูลค่าตามบัญชี โดยการขายทั้งหมดดังกล่าวจะน้อยกว่าร้อยละ
    50 ของสินทรัพย์สุทธิ ณ วันที่ 30 มิถุนายน 2546

-   ปี 2546 ตลาดหลักทรัพย์แห่งประเทศไทย
    ได้จัดให้บริษัทเข้าอยู่ในกลุ่มบริษัทที่อยู่ระหว่างการพื้นฟูกิจการ และในเดือนธันวาคม 2546
    บริษัทฯ ได้แต่งตั้งบริษัทหลักทรัพย์จัดการกองทุน เอ็ม เอฟ ซี (มหาชน)
    เป็นผู้ช่วยในการจัดทำแผนฟื้นฟูกิจการ

-   ปัจจุบัน บริษัทฯ มีทุนจดทะเบียน 20,156.39 ล้านบาท
    และมีทุนที่ออกจำหน่ายและชำระเต็มมูลค่าแล้ว 14,009.37 ล้านบาท โดยผู้ถือหุ้นรายใหญ่ คือ
    บริษัทในกลุ่ม บริษัท แกรนด์ โฮลดิ้งส์ ลิมิเต็ด (The Grande Holdings Limited)
    ซึ่งถือหุ้น เป็นจำนวนประมาณ 1,125 ล้านหุ้น หรือ คิดเป็นอัตราร้อยละ 80.32
    ของหุ้นที่จำหน่ายได้แล้วทั้งหมดของบริษัทฯ (ข้อมูล ณ วันที่ 31 ธันวาคม 2546)